google/wiki40b huggingface dataset:
Αστέρας του Λόιτεν

Χαρακτηριστικά

Ο αστέρας του Λόιτεν έχει περίπου το ένα τέταρτο της μάζας του Ηλίου και το ένα τρίτο της διαμέτρου του.
 Από αστροφυσικής πλευράς, η μάζα του αστέρα αυτού είναι η μέγιστη με την οποία ένας ερυθρός νάνος μπορεί να έχει ρεύματα μεταφοράς θερμότητας σε όλο το εσωτερικό του. Ως αστέρας της Κύριας ακολουθίας, παράγει ενέργεια με την πυρηνική σύντηξη υδρογόνου στον πυρήνα του. Η ταχύτητα περιστροφής του αστέρα γύρω από τον άξονά του δεν είναι ανιχνεύσιμη, αλλά δεν υπερβαίνει τα 2 ως 3 χιλιόμετρα ανά δευτερόλεπτο (km/sec) στον ισημερινό του, που αντιστοιχούν σε μία περιστροφή ανά 95 ως 140 γήινες ημέρες περίπου. Η επιφανειακή του θερμοκρασία είναι 3150 K, δίνοντάς του ένα βαθύ πορτοκαλί χρώμα, χαρακτηριστικό του φασματικού τύπου M.
Το απόλυτο μέγεθος του αστέρα είναι 11,94, που αντιστοιχεί σε (απόλυτη) λαμπρότητα 724 φορές μικρότερη από αυτή που έχει ο Ήλιος.
Στην εποχή μας, ο Αστέρας του Luyten απομακρύνεται από το Ηλιακό Σύστημα (και επομένως και από τη Γη) με ταχύτητα 18,2 km/sec (65.520 χιλιόμετρα την ώρα), ενώ η ιδία κίνησή του ανέρχεται σε 3,74 δευτερόλεπτα της μοίρας ανά έτος. Μπορεί έτσι να υπολογισθεί ότι πέρασε σε μία ελάχιστη απόσταση από τη Γη πριν από 13 χιλιάδες χρόνια περίπου, και αυτή η απόσταση ήταν 11,97 έτη φωτός. Σήμερα απέχει μόλις 1,2 έτος φωτός από τον Πρόκυνα, ο οποίος θα εμφανίζοταν με φαινόμενο μέγεθος −4,5 από τη θέση του Αστέρα του Luyten.
Φαταλισμός

Ο Φαταλισμός αποτελεί μια φιλοσοφική πνευματική στάση που αποδέχεται πως ότι συμβαίνει είναι προκαθορισμένο και προδιαγεγραμμένο να συμβεί, υπονοώντας έτσι κάποια ανώτερη δύναμη που προσδιορίζει και επιτάσσει αυτή. Ο όρος προήλθε από τη ρωμαϊκή μυθολογία από τη προσωποποίηση της θεάς Μοίρας, της Fata. Κατά συνέπεια ο όρος φαταλισμός πραγματεύεται τους μεταγενέστερους τρόπους σκέψης και στάσης και όχι τους προγενέστερους της ρωμαϊκής περιόδου. Ο Φαταλισμός αποδίδεται επίσης και με τους όρους μοιροκρατία, ή και μοιρολατρία, όχι όμως με την έννοια που απέδιδαν οι αρχαίοι Έλληνες.
Πολλοί θεωρούν τον Φαταλισμό να προσεγγίζει τον Ντετερμινισμό πλην όμως διαφέρουν μεταξύ τους. Χαρακτηριστική διαφορά τους είναι ότι ο μεν ντετερμινισμός εμφανίζεται με μια θετική ηθική στάση, ενώ ο φαταλισμός, υπό τη αυστηρή του έννοια, το ηθικό μέρος το παρουσιάζει ως συμβουλή απάθειας στη πορεία γεγονότων. Έτσι υπό την άποψη αυτή ο φαταλισμός δεν ανιχνεύεται στις ενδοχριστιανικές διενέξεις που σημειώθηκαν κατά καιρούς και ειδικότερα σε ότι αφορούσε την ελεύθερη βούληση, της θείας Χάριτος και του απόλυτου προορισμού.  Με την ιδέα του φαταλισμού περισσότερο προσέγγιζαν στην πράξη οι Ησυχαστές οι οποίοι διατηρούσαν ανεπιφύλακτη εμπιστοσύνη στη Θεία Χάρη σε αντίθεση με άλλα δόγματα που αναπτύχθηκαν περισσότερο ντετερμινιστικά όπως ήταν π.χ. ο Καλβινισμός, καθώς και κάποια αρχαία δόγματα της Μεσοποταμίας.
Κατά δε το ισλαμικό δόγμα τα πάντα υπόκεινται υπό τον παντοδύναμο Αλλάχ. Μετά όμως την επαφή του Ισλαμισμού με άλλες ανατολικές θρησκείες όπου φαίνεται να επέδρασαν φαταλιστικές δοξασίες όπως του Ζουρβανισμού που αποτελούσε αίρεση του Ζωροαστρισμού η επ΄ αυτού  σκέψη μετεξελίχθηκε σε πίστη στην αναπότρεπτη μοίρα, στο λεγόμενο κισμέτ. Έτσι υπό αυτή την αντίληψη σκέψης και θέσης η υποταγή στη θεία βούληση εξελίχθηκε σε παραίτηση στα δρώμενα της μοίρας.
Μιρό της Βαρκελώνης

Βιογραφία

Ήταν γιος τού Σούνυερ κόμη της Βαρκελώνης, Ζιρόνα, Οζόνα και της Ριχίλντας, μάλλον κόρης τού κόμη τού Ρουέργκ στην Τουλούζη.
Ο πατέρας του παραιτήθηκε το 947 (τρία έτη πριν αποβιώσει) και ο Μιρό έγινε κυβερνήτης μαζί με τον αδελφό του Μπορέλ Β΄ των κομητειών. Ο Μπορέλ Β΄ ανέλαβε τα στρατιωτικά και εξωτερικά θέματα και ο Μιρό τις εσωτερικές υποθέσεις.
Ο Μιρό έκανε δωρεές στις μονές τού Σαν Κουγάτ δελ Βαγιές και Σαν Χουάν δε λας Αβαδέσας υ Ριπόλλ και κατά τη διακυβέρνησή του πιστεύεται, ότι άρχισε την κατασκευή τού αρδευτικού καναλιού Ρεκ Κομτάλ, που έφερε νερό στη Βαρκελώνη.
Πανελλήνιο πρωτάθλημα ανώμαλου δρόμου γυναικών 1952

Το Δ΄ Πανελλήνιο πρωτάθλημα ανώμαλου δρόμου γυναικών 1952, διεξήχθη στις 9 Mαρτίου στο λόφο του Αρδηττού πίσω από το Παναθηναϊκό Στάδιο, σε διαδρομή μήκους 1.500μ. Μετείχαν 30 περίπου αθλητριες συλλόγων κέντρου και φοιτήτριες της Γυμναστικής Ακαδημίας (ΕΑΣΑ). Πρωταθλήτρια στο ατομικό αναδείχθηκε η Χόροβιτς που νίκησε την Σαββατιανού. Στο ομαδικό για άλλη μια χρονιά ο Α.Ο. Κηφισιάς πήρε τον τίτλο.
Οι Συμμορίες της Νέας Υόρκης

Υπόθεση

Στις αρχές του 1860 κι ενώ η Αμερική υπέφερε από τον εμφύλιο πόλεμο, στη Νέα Υόρκη μια άλλη μάχη ξεκινούσε. Στα «Πέντε Σημεία» (Five Points) της Νέας Υόρκης οι συγκρούσεις των ντόπιων (γεννημένοι στην Αμερική απόγονοι Άγγλων προτεσταντών μεταναστών) με τους Ιρλανδούς και Ιταλούς μετανάστες έκανε την περιοχή πολύ επικίνδυνη. Στο κέντρο αυτών των αναταραχών εκτυλίσσεται η ιστορία του Άμστερνταμ Βάλον, γιο του αρχηγού των μεταναστών, που αφού βγαίνει από το ορφανοτροφείο αναζητά το φονιά του πατέρα του, τον Μπιλ τον "Χασάπη" για να πάρει εκδίκηση...

Box Office

Με προϋπολογισμό 100.000.000 δολάρια, η ταινία άνοιξε στην 4η θέση με 9,4 εκατομμύρια δολάρια το πρώτο σαββατοκύριακο. Οι συνολικές εισπράξεις στην Αμερική έφτασαν τα 77,8 εκατομμύρια δολάρια ενώ παγκοσμίως απέφερε 193,7 εκατομμύρια δολάρια.
Στην Ελλάδα η ταινία έκοψε 280.000 εισιτήρια πανελλαδικά και ήταν η 6η μεγαλύτερη εισπρακτική επιτυχία για τη σεζόν 2002-2003.
Μάγκνους Α΄ της Σαξονίας-Λάουενμπουρκ

Βιογραφία

Ήταν ο πρωτότοκος γιος του Ιωάννη Ε΄ δούκα της Σαξονίας-Λάουενμπουρκ και της Δωροθέας των Χοεντσόλερν, κόρης του Φρειδερίκου Β΄ εκλέκτορα του Βρανδεμβούργου.
Το 1543 απεβίωσε στο Ράτσεμπουρκ σε ηλικία 73 ετών και τον διαδέχθηκε ο πρωτότοκος γιος του Φραγκίσκος Α΄.
Ερυσίχθονας ο γίγας

Με το όνομα Ερυσίχθονας αναφέρεται στην αρχαία ελληνική μυθολογία, εκτός των άλλων, και ένας από τους Γίγαντες, ο οποίος απεικονίζεται στο περίφημο διάζωμα του ναού της Περγάμου. Υπάρχει μία μερική ταύτιση αυτού του προσώπου με τον Ερυσίχθονα τον Θεσσαλό, καθώς ο ποιητής Καλλίμαχος ονομάζει τους συντρόφους του δεύτερου «ανδρογίγαντες».
Θεοφάνης Νικαίας

Ο αρχιεπίσκοπος Νικαίας Θεοφάνης ήταν λόγιος κληρικός του 14ου αιώνα. Τον συναντάμε χειροτονημένο αρχιερέα το έτος 1370. Πέθανε μεταξύ Σεπτεμβρίου 1380 και Μαΐου 1381. Έγραψε πολλά εναντίον των Λατίνων.
Μάγκνους Γ΄ της Σουηδίας

Σφάλματα σχετικά με την αρίθμηση

Σχετικά με τον Μάγκνους Λαδούλας η απαρίθμηση του σαν Μάγκνους Α΄ θεωρείται από όλους τους σύγχρονους ιστορικούς εσφαλμένη. Προήλθε από παραποίηση της Σουηδικής ιστορίας από τους βασιλείς Έρικ ΙΔ΄ και Κάρολο Θ΄, οι δυο βασιλείς επηρεάστηκαν από την προπαγάνδα που δημιουργήθηκε την εποχή του πατέρα τους Γουσταύου Βάζα. 
Με την ημερομηνία της γέννεσης του να μην έχει επιβεβαιωθεί ο Μάγκνους Γ΄ ήταν ο δεύτερος γιος του Μπίργιερ Γιαρλ και της πρώτης συζύγου του Ίνγκεμποργκ Έρικσνταττερ της Σουηδίας κόρης του Έρικ Ι΄ της Σουηδίας και της Ριτσέζας της Δανίας. Η μητέρα του ήταν αδελφή του Έρικ του Χωλού τελευταίου βασιλιά από τον Οίκο του Έρικ, ο μεγαλύτερος αδελφός του Βάλντεμαρ της Σουηδίας  διαδέχθηκε τον από μητέρα θείο του Έρικ ΙΑ΄ (1250).

Βασιλιάς της Σουηδίας μετά την ανατροπή του μεγαλύτερου αδελφού του Βάλντεμαρ

Το 1275 ο δούκας Μάγκνους ξεκίνησε επανάσταση εναντίον του μεγαλύτερου αδελφού του με την βοήθεια των Δανών, κατάφερε να τον εκθρονίσει και να τον διαδεχθεί στον θρόνο ο ίδιος. Παντρεύτηκε σε δεύτερο γάμο την Έντγουικ του Χόλσταϊν (1276), κόρη του Γεράρδου Α΄ κόμητος του Χόλσταϊν η οποία μέσω της μητέρας της Ελισάβετ του Μεκλεμβούργου ήταν απόγονος της Χριστίνας της κόρης του Σβέρκερ Β΄ της Σουηδίας. Ο πάπας επικύρωσε τον γάμο ακυρώνοντας τον πρώτο γάμο του Μάγκνους, η Έντγουικ ήταν αντιβασίλισσα της Σουηδίας την περίοδο (1290 - 1302, 1320 - 1327).
Ο Βάλντεμαρ με την βοήθεια των Δανών ανέκτησε την Γκόντενλαντ το νοτιότερο τμήμα του βασιλείου (1277), την επόμενη χρονιά διεκδίκησε και τον τίτλο του βασιλιά των Γότθων δημιουργώντας τον διευρυμένο τίτλο του «βασιλιά των Σουηδών και των Γότθων»
Ο νεώτερος αδελφός του Μάγκνους Βενέδικτος αρχιεπίσκοπος του Λινκόπινγκ τοποθετήθηκε στην θέση του πρωθυπουργού της Σουηδίας και του παραχωρήθηκε ο τίτλος του δούκα της Φινλανδίας (1284), πριν τον θάνατο του ο Μάγκνους Γ΄ διόρισε κηδεμόνα του 10χρονου γιου του Μπίργιερ τον ευγενή Θόργκιλς Κνούτσον.
The Durrells

Πλοκή

Η σειρά ξεκινά το 1935 όταν η Λουίζα Ντάρελ ανακοινώνει ξαφνικά ότι η ίδια και τα τέσσερα παιδιά της θα μετακομίσουν από το Bournemouth στην Κέρκυρα. Ο σύζυγός της πέθανε λίγα χρόνια νωρίτερα και η οικογένεια αντιμετωπίζει οικονομικά προβλήματα. Ακολουθεί μια ομηρική μάχη καθώς η οικογένεια προσπαθεί να προσαρμόσει την ζωή της στο νησί το οποίο, εκτός από την έλλειψη ηλεκτρισμού, αποδεικνύει ότι η Κέρκυρα είναι ένας φτηνός και επίγειος παράδεισος.

Αποδοχή

Μετά την προβολή του πρώτου επεισοδίου, η αποδοχή του κοινού υπήρξε θετική. Ο Gerard O'Donovan (The Telegraph) της χάρισε τέσσερα αστέρια και την αποκάλεσε "μια σειρά που είναι απελευθερωτική και διατηρεί το υψηλό της χιούμορ χωρίς να υπερβάλλει. Επιπλέον διατηρεί το αυθεντικό ύφος του αθώου εξωτισμού του πρωτοτύπου". Ο Christopher Stevens της The Daily Mail απέδωσε στην σειρά ακόμα περισσότερους επαίνους, της χάρισε πέντε αστέρια και επικεντρώθηκε στην ερμηνεία των ηθοποιών, κυρίως της Keeley Hawes ως της χήρας μητέρας Λουίζα Ντάρελ και του Milo Parker ως του νεαρού Τζέρυ.
Το πρώτο επεισόδιο παρακολούθησαν περίπου 6.4 εκατομμύρια άνθρωποι και 29% του κοινού ξεπέρασε την μια ώρα προβολής, συμπεριλαμβανομένων όσων παρακολούθησαν από το βρετανικό διαδικτυακό κανάλι ITV's +1. Η σειρά θεωρείται το καλύτερο δράμα που έχει προβληθεί από όλα τα κανάλια μέχρι σήμερα και η σειρά με την μεγαλύτερη προβολή  σε μια μέρα. Θεωρώντας την ως "την καλύτερη δραματική σειρά της χρονιάς και την καλύτερη σειρά από τον Σεπτέμβριο του 2014", το ITV ξεκίνησε να προβάλει την δεύτερη σεζόν στις 15 Απριλίου 2016.
Η σειρά έχει λάβει υψηλές αξιολογήσεις από την IMDb, γύρω στο 8/10.

Μετάδοση

Σε παγκόσμιο επίπεδο, το Seven Network απέκτησε τα δικαιώματα της σειράς για την Αυστραλία και έκανε πρεμιέρα στις 24 Αυγούστου 2016. Στις Ηνωμένες Πολιτείες, το PBS ξεκίνησε να μεταδίδει την σειρά, με τον τίτλο The Durrells in Corfu, στις 16 Οκτωβρίου 2016 στις 8 μμ. Οι The Durrells ξεκίνησαν να προβάλλονται στην Νέα Ζηλανδία στις 26 Οκτωβρίου 2016 στο Prime TV. Στον Καναδά, ο Καναδικός Ραδιοτηλεοπτικός Σταθμός ξεκίνησε να προβάλλει την Σεζόν 1 στις 13 Σεπτεμβρίου 2017. Στην Ισπανία, η ηλεκτρονική πλατφόρμα Filmin απέκτησε τα δικαιώματα της σειράς.
Μια τρίτη σεζόν των The Durrells ανακοινώθηκε από τον σεναριογράφο Simon Nye στο BFI και στο τηλεοπτικό φεστιβάλ Radio Times στις 8 Απριλίου 2017. Τα γυρισματα ξεκίνησαν τον Μάιο του 2017 και άρχισε να προβάλλεται από το ITV στο βόρειο ημισφαίριο την άνοιξη του 2018.Στην Ελλάδα η σειρά μεταδίδεται από την ΕΡΤ2.
Διοικητική διαίρεση Περιφερειακής Ενότητας Δυτικής Αττικής

Δήμος Ελευσίνας

Έδρα του δήμου είναι η Ελευσίνα. Ο Δήμος Ελευσίνας έχει μόνιμο πληθυσμό 29.902 κατοίκους. Στον δήμο περιλαμβάνονται:

Δήμος Μάνδρας - Ειδυλλίας

Έδρα του δήμου είναι η Μάνδρα. Ο Δήμος Μάνδρας - Ειδυλλίας έχει μόνιμο πληθυσμό 17885 κατοίκους. Στον δήμο περιλαμβάνονται:

Δήμος Μεγαρέων

Έδρα του δήμου είναι τα Μέγαρα. Ο Δήμος Μεγαρέων έχει μόνιμο πληθυσμό 36924 κατοίκους. Στον δήμο περιλαμβάνονται:

Δήμος Φυλής

Έδρα του δήμου είναι τα Άνω Λιόσια. Ο Δήμος Φυλής έχει μόνιμο πληθυσμό 45965 κατοίκους. Στον δήμο περιλαμβάνονται:
Τήλεφος

Ο μύθος

Μόλις γεννήθηκε, ο Τήλεφος αφέθηκε από τον παππού του Αλέο στο όρος Παρθένιο για να πεθάνει. Σώθηκε όμως με την επέμβαση των θεών: Θήλασε από ελάφι και στη συνέχεια ανατράφηκε από τους βουκόλους που τον βρήκαν.
Μόλις ο Τήλεφος ενηλικιώθηκε πήγε στη Μυσία, μετά από χρησμό που του έδωσε το Μαντείο των Δελφών. Εκεί συνάντησε τη μητέρα του Αύγη, η οποία είχε παντρευτεί τον βασιλιά Τεύθραντα μετά τη διάσωσή της από την οργή του πατέρα της. Στην αρχή την ερωτεύθηκε και ήθελε να την πάρει για γυναίκα του χωρίς να γνωρίζει ότι είναι μητέρα του, αλλά με τη θεϊκή επέμβαση αποκαλύφθηκε η συγγένεια και ο Τήλεφος τελικώς έλαβε ως σύζυγό του την κόρη του Τεύθραντα, την Ιέρα, και διαδέχθηκε έτσι τον Τεύθραντα στον θρόνο της Μυσίας. Ως γιος του Τηλέφου αναφέρεται ο Ευρύπυλος.
Στον Τρωικό Πόλεμο ο Τήλεφος ήταν σύμμαχος με τους Τρώες και τραυματίσθηκε μονομαχώντας με τον Αχιλλέα. Για τη θεραπεία της πληγής του πήγε στις Μυκήνες (βλέπε Τηλέφεια τραύματα), όπου και έγινε καλά. Κατόπιν από ευγνωμοσύνη έδωσε οδηγίες στους Αχαιούς για την κατάληψη της Τροίας.
Υπήρχε ναός του Τηλέφου στο Παρθένιο Όρος και στην Πέργαμο, ενώ η ιστορία του ενέπνευσε αρχαίους τραγικούς ποιητές και καλλιτέχνες.

Η ζωή του Τηλέφου είναι το θέμα της μικρότερης από τις δύο ζωφόρους του Βωμού της Περγάμου που εκτίθεται στο Μουσείο Περγάμου του Βερολίνου. Η κατασκευή της ζωφόρου υπολογίζεται ότι άρχισε το 165 πΧ. Τα τμήματα της ζωφόρου βρέθηκαν διάσπαρτα στη βάση του Βωμού. Μετά από δεκαετίες μελέτης και αναστήλωσης μεταφέρθηκαν στο Βερολίνο με συμφωνία με την τότε Οθωμανική κυβέρνηση και τοποθετήθηκαν σε ένα παλαιότερο μουσείο το 1901-1908. Αργότερα μεταφέρθηκαν στο σύγχρονο μουσείο που εγκαινιάστηκε το 1930. Μεταφέρθηκαν για προστασία στη διάρκεια του Β' ΠΠ και σε διάφορα μέρη μετά τον πόλεμο. Η ζωφόρος επανατοποθετήθηκε το 1994/95.
Γαλλοσοβιετική συνθήκη αμοιβαίας βοήθειας

Η Γαλλοσοβιετική συνθήκη ήταν διμερής συνθήκη μεταξύ των δύο χωρών, με στόχο την περικύκλωση της ναζιστικής Γερμανίας κατά το 1935. Αυτό επιδιώχθηκε από τον Λουί Μπαρτού, υπουργό Εξωτερικών της Γαλλίας, αλλά δολοφονήθηκε πριν τελειώσουν οι διαπραγματεύσεις. Ο διάδοχός του, ο Πιερ Λαβάλ, ήταν σκεπτικός τόσο για τη σκοπιμότητα όσο και για την αξία της συμμαχίας με τη Σοβιετική Ένωση. Ωστόσο, μετά την κήρυξη του γερμανικού επανεξοπλισμού τον Μάρτη του 1935, η γαλλική κυβέρνηση ανάγκασε τον απρόθυμο υπουργό Εξωτερικών να ολοκλήρωσει την συμφωνία με τη Μόσχα που είχε ξεκινήσει ο Λουί Μπαρτού. Το σύμφωνο συνήφθη στο Παρίσι, στις 2 Μαΐου του 1935 και επικυρώθηκε από τη Γαλλική κυβέρνηση τον Φεβρουάριο του 1936. Η κύρωση της συμφωνίας στη Μόσχα έγινε στις 27 Μαρτίου 1936, και το Σύμφωνο τέθηκε σε ισχύ την ίδια ημέρα. Με αυτή την δικαιολογία ο Χίτλερ ισχυρίστηκε ότι η συμμαχία αυτή ήταν ασυμβίβαστη με τις Συνθήκες του Λοκάρνο και διέταξε τη Βέρμαχτ να εισβάλει στη Ρηνανία, επαναστρατιωτικοποιώντας την περιοχή, παραβιάζοντας στην ουσία τη συνθήκη των Βερσαλλιών. Η Γαλλία και η Αγγλία δεν αντεπιτέθηκαν.   
Γαλλοσοβιετικό σύμφωνο υπογράφτηκε επίσης στις 10 Δεκεμβρίου 1944.
Tupolev Tu-95

Επιχειρησιακή δράση

Μετά από απουσία περίπου 10 ετών οι παραβιάσεις του εναερίου χώρου των γειτονικών χωρών επανήλθαν στο προσκήνιο και ειδικά ενεργή δράση υπήρξε το έτος 2008 όταν, παραβιάζοντας τον εναέριο χώρο της Ιαπωνίας, ένα τέτοιο αεροσκάφος προσέγγισε σε χαμηλό ύψος το αεροπλανοφόρο USS Nimitz (σ.σ. πιθανώς "έσπασαν" το σύστημα αεράμυνας του Αμερικανικού Ναυτικού στην περιοχή του δυτικού Ειρηνικού ωκεανού), ενώ την ίδια χρονιά παραβιάζουν τον εναέριο χώρο της Κορέας και πλησιάζει το αεροπλανοφόρο USS Nimitz που έπλεε κοντά στις ακτές, και παραβιάζουν και τον εναέριο χώρο της Αλάσκας. Οι παραβιάσεις συνεχιστήκαν και σε άλλες χώρες όπως: οι ακτές της Σκωτίας, εισχώρησαν στην Ισλανδική ζώνη επιτήρησης. Αρκετά περιστατικά δεν καταγράφονται και δεν ανακοινώνονται από τις εμπλεκόμενες χώρες. 
Το ρωσικής κατασκευής στρατηγικό βομβαρδιστικό Tu-95 είναι ένα από τα πλέον δημοφιλή βομβαρδιστικά που παραμένουν ενεργά πάνω από μισό αιώνα (χάρη στις αναβαθμίσεις που υπέστη κατά την διάρκεια της εκμετάλλευσής του) και έτσι αναμένεται να παραμείνει σε υπηρεσία μέχρι το 2030. 
Tu-95 MS - πρόκειται για μια βαθειά εκσυγχρονισμένη έκδοση του Tu-142Μ. Το βασικό βομβαρδιστικό που θα εκσυγχρονιστεί θα είναι το μοντέλο Tu-95MS Bear-H.
Φόρουμ των Νήσων του Ειρηνικού Ωκεανού

To Φόρουμ των Νήσων του Ειρηνικού είναι ένας διακυβερνητικός οργανισμός που έχει ως στόχο να ενισχύσει τη συνεργασία μεταξύ των ανεξάρτητων χωρών του Ειρηνικού Ωκεανού. Ιδρύθηκε το 1971 ως το Φόρουμ του Νότιου Ειρηνικού. Το 1999, το όνομα άλλαξε σε Φόρουμ των Νήσων του Ειρηνικού. Είναι ένας οργανισμός των χωρών της Ωκεανίας που εκτείνονται τόσο στο Βορρά όσο και στο Νότο των νησιωτικών χωρών του Ειρηνικού, συμπεριλαμβανομένης της Αυστραλίας. Είναι επίσημος παρατηρητής των Ηνωμένων Εθνών.
Η αποστολή του Φόρουμ των Νήσων του Ειρηνικού είναι "να εργαστούν για την υποστήριξη των κυβερνήσεων των κρατών μελών Φόρουμ, για να ενισχύσουν την οικονομική και κοινωνική ευημερία του λαού του Νοτίου Ειρηνικού Ωκεανού με την ενθάρρυνση της συνεργασίας μεταξύ των κυβερνήσεων και των διεθνών οργανισμών, και εκπροσωπώντας τα συμφέροντα των μελών του φόρουμ με τρόπους που συμφωνήθηκε από το Φόρουμ ". Οι αποφάσεις του υλοποιούνται από Γραμματεία του Φόρουμ των Νήσων του Ειρηνικού (PIFS), η οποία αναπτύχθηκε από το Γραφείο των Νήσων του Ειρηνικού για την Οικονομική Συνεργασία (SPEC). Καθώς και ο ρόλος της στην εναρμόνιση των περιφερειακών θέσεων σε διάφορα πολιτικά θέματα και θέματα πολιτικής, η Γραμματεία του Φόρουμ έχει τεχνικά προγράμματα οικονομικής ανάπτυξης, των μεταφορών και του εμπορίου. O Γενικός Γραμματέας του Φόρουμ των Νήσων του Ειρηνικού είναι ο μόνιμος Πρόεδρος του Συμβουλίου Περιφερειακών Οργανώσεων του Ειρηνικού (CROP).
Η Αυστραλία και η Νέα Ζηλανδία είναι οι μεγαλύτερες και πλουσιότερες από τις άλλες χώρες που απαρτίζουν το υπόλοιπο του φόρουμ, διότι ο πληθυσμός της Αυστραλίας είναι περίπου ο διπλάσιος από αυτό των άλλων 15 μελών της σε συνδυασμό, όπως και η οικονομία της είναι πάνω από πέντε φορές μεγαλύτερη. Οι στρατιωτικές και αστυνομικές δυνάμεις καθώς και το πολιτικό προσωπικό του Φόρουμ , κυρίως στην Αυστραλία και τη Νέα Ζηλανδία, έχουν πρόσφατα πάρει μέρος στην περιφερειακή ειρήνη και οι επιχειρήσεις σταθεροποίησης σε άλλα κράτη, ιδίως στις Νήσους Σολομώντος (2003-) και Ναούρου (2004-2009), σύμφωνα με αιγίδα Φόρουμ.
Τον Σεπτέμβριο του 2011, τα εδάφη των ΗΠΑ στην Αμερικανική Σαμόα, Γκουάμ και τις Νήσους Βόρειες Μαριάνες χορηγήθηκε το καθεστώς του παρατηρητή στο Φόρουμ.
Ύσπληξ

Η Ύσπληξ ήταν ένας μηχανισμός εκκίνησης αγώνων δρόμων που χρησιμοποιούνταν στην αρχαία Ελλάδα.

Χρήση του μηχανισμού

Μηχανισμός που χρησιμοποιούνταν στην αρχαία Ελλάδα κατά τους Ολυμπιακούς και άλλους αθλητικούς αγώνες, για να αποφεύγεται η πρόωρη εκκίνηση των αθλητών.
Αποτελούνταν συνήθως από δύο κατακόρυφους πασσάλους, που έφεραν δύο οριζόντια σχοινιά (το ένα στο ύψος των γονάτων και το άλλο στο ύψος της κοιλιάς των αθλητών).
Όταν ο αφέτης τραβούσε το σχοινί απομανδάλωσης των πασσάλων, αυτοί έπεφταν απότομα στο έδαφος λόγω της δύναμης της «νευράς» (στριμμένων νεύρων ζώων ή μαλλιών γυναικών) που υπήρχε στη βάση τους και επέτρεπαν την εκκίνηση των αθλητών.
Επιλέχθηκε ο σχεδιασμός και η ανακατασκευή ενός ελαφρού τύπου φορητού μηχανισμού που μπορεί να λειτουργήσει με δύο τρόπους: α) με τη χρήση του κρίκου σκανδαλισμού σύμφωνα με τα πρότυπα της ύσπληγας της Νεμέας. Σε αυτή την περίπτωση ο αφέτης τινάσσει απότομα επάνω το σχοινί χειρισμού για να απελευθερωθούν οι κρίκοι και να πέσουν απότομα οι πάσσαλοι β) με τη χρήση ράβδων μανδάλωσης - απομανδάλωσης εφαρμόζοντας γνωστές τεχνικές από την πολεμική μηχανική της εποχής. Σε αυτή την περίπτωση ο αφέτης τραβά απαλά το σχοινί χειρισμού για να απομανδαλωθούν και να πέσουν απότομα οι πάσσαλοι.

Ιστορικά στοιχεία

Αρχικά, για την εκκίνηση στους αγώνες πιστεύεται ότι χρησιμοποιούσαν κάποιο σύνθημα, που όπως φαίνεται οι αθλητές συχνά αγνοούσαν. Για αυτό το λόγο οι άρχοντες χρειάστηκε να απευθυνθούν σε ειδικούς μηχανικούς για τη δημιουργία ενός πιο δίκαιου και αντικειμενικού τρόπου εκκίνησης. Την ύσπληγα τη γνωρίζουμε από παραστάσεις σε αγγεία που σώζονται, αλλά και από περιγραφές κατά τα ελληνιστικά και τα ρωμαϊκά χρόνια.
Σύμφωνα λοιπόν με τις πηγές πρόκειται για δύο οριζόντια τεντωμένα σχοινιά που έφταναν στο ύψος του στήθους και των γονάτων των δρομέων. Οι άκρες των σχοινιών αυτών κατέληγαν σε δύο κατακόρυφους πασσάλους, οι οποίοι δεν στηρίζονταν στο έδαφος, αλλά σε μηχανισμούς. Κατά την έναρξη των αγώνων οι μηχανισμοί, με την παρέμβαση του αφέτη, έπεφταν και άνοιγαν τον δρόμο στους δρομείς.
MIUI

Το MIUI (το οποίο είναι Interface για χρήστες Xiaomi και προφέρεται "Me You I"), που αναπτύχθηκε από την Xiaomi, είναι ένα user interface για smartphones και tablets με βάση το λειτουργικό σύστημα της Google, Android. Το MIUI περιλαμβάνει διάφορα χαρακτηριστικά, όπως υποστήριξη για θέματα.
Η Xiaomi κυκλοφόρησε διάφορα smartphones, όλα εκτός από ένα από τα οποία έρχονται προεγκατεστημένα με μια πλήρη έκδοση του MIUI. Αυτό περιλαμβάνει διάφορες εφαρμογές και λειτουργίες που δεν είναι διαθέσιμες στην έκδοση μετά την αγορά του MIUI.
Εκτός από την υποστήριξη των οικιακών smartphones και tablet, η Xiaomi προσφέρει επίσης MIUI που θα προβληθεί και σε άλλα smartphone όπως Samsung, Sony, HTC, BLU, OnePlus και Nexus.
Στις 24 Φεβρουαρίου 2016, η Xiaomi δήλωσε ότι το MIUI ROM είχε πάνω από 170 εκατομμύρια χρήστες παγκοσμίως και υποστηρίχθηκε από πάνω από 340 συσκευυές.
Άντριαν Πίτερσον

Πριν την Επιλογή (draft)

Στις 15 Ιανουαρίου 2007, ο Πίτερσον δήλωσε ότι δεν θα παρακολουθήσει το τελευταίο έτος στο Πανεπιστήμιο και να ενταχθεί στην Επιλογή του 2007. Εισερχόμενος στο Πρωτάθλημα, ήταν γνωστός ως ένας ψηλός και δυνατός δρομέας που διαθέτει ένα σπάνιο συνδυασμό ταχύτητας, δύναμης, ευκινησίας, μεγέθους και διορατικότητας, μαζί με ένα άκρως επιθετικό στυλ τρεξίματος. Το σπάνιο ταλέντο του, τόσο ως ταχύς, όσο και ως δυνατός δρομέας, τον έφερε συχνά συγκρινόμενο με θρύλους του παρελθόντος όπως ο Έρικ Ντίκερσον, ο Ουόλτερ Πέιτον, ο Γκέιλ Σέγιερς, ο Ο'Τζέι Σίμπσον, ο Φράνκο Χάρις και ο Τζιμ Μπράουν. Οι ανησυχίες για τους τραυματισμούς που υπέστη όσο αγωνιζόταν στο κολλεγιακό πρωτάθλημα είχαν αναφερθεί από τα μέσα μαζικής ενημέρωσης και τις πιθανές μελλοντικές του ομάδες στο NFL. Ξεκίνησε ως βασικός στα 22 από τα 31 παιχνίδια την κολλεγιακή του σταδιοδρομία και είχε μια εξάρθρωση ώμου την πρώτη του αγωνιστική χρονιά (αν και δεν έλειψε από κανένα από τα παιχνίδια), ένα διάστρεμμα αστραγάλου τη δεύτερη φοιτητική του χρονιά και μια σπασμένη κλείδα την τελευταία του χρονιά στην Οκλαχόμα. 
Στις 28 Απριλίου του 2007, ο Πίτερσον είχε επιλεγεί από τους Μινεσότα Βίκινγκς στην έβδομη θέση συνολικά, στον πρώτο γύρο Επιλογής (draft) το 2007. Ήταν ο πρώτος οπισθοφύλακας που επελέγη εκείνη τη χρονιά και στη συνέντευξη τύπου δήλωσε: "Θα έλεγα ότι η κλείδα μου έχει επουλωθεί σε ποσοστό 90%. Αρκετές ομάδες το γνωρίζουν αυτό και δεν βλέπω να διακόπτει την προετοιμασία μου για την επόμενη αγωνιστική περίοδο."
Φτερού

Ο Ανδρέας Νομικός γνωστότερος ως φτερού είναι ένας υπαίθριος μικροπωλητής της Αθήνας. Πωλεί φτερά για ξεσκόνισμα και φωνάζει με ψιλή φωνή "φτερά...και πούπουλα". Αποτελεί γραφική φυσιογνωμία της Αθήνας εδώ και πάνω από 50 χρόνια, από τη δεκαετία του '60 μέχρι και σήμερα και η έκφραση  «φτερά... και πούπουλα» έχει μείνει κλασική. 
Χρησιμοποιούσε ψιλή φωνή και καμώματα για να διαφημίσει την πραμάτεια του, για τα οποία θεωρείται ομοφυλόφιλος, ενώ είναι οικογενειάρχης με τρία παιδιά. Αναφέρεται ότι πολλοί πίστευαν ότι η προσέγγισή του αυτή ήταν προσποιητή, με σκοπό να προσελκύει την προσοχή.